CELEX: 62008CA0441
Language: el
Date: 2009-11-12 00:00:00
Title: Υπόθεση C-441/08: Απόφαση του Δικαστηρίου (έκτο τμήμα) της 12ης Νοεμβρίου 2009 [αίτηση του Naczelny Sąd Administracyjny (Δημοκρατία της Πολωνίας) για την έκδοση προδικαστικής αποφάσεως] — Elektrownia Pątnów II sp. zoo κατά Dyrektor Izby Skarbowej w Poznaniu (Έμμεσοι φόροι επί των συγκεντρώσεων κεφαλαίων — Δάνεια που συνήφθησαν από κεφαλαιουχική εταιρία πριν από την προσχώρηση του κράτους μέλους στην Ευρωπαϊκή Ένωση — Υπόκεινται στον φόρο εισφοράς δυνάμει της εθνικής νομοθεσίας — Μετατροπή των δανείων σε εταιρικά μερίδια μετά την προσχώρηση του κράτους μέλους στην Ευρωπαϊκή Ένωση — Φόρος εισφοράς επί της εν λόγω πράξεως αυξήσεως του εταιρικού κεφαλαίου — Άμεση εφαρμογή της νέας ρυθμίσεως)

16.1.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 11/4
            
         Απόφαση του Δικαστηρίου (έκτο τμήμα) της 12ης Νοεμβρίου 2009 [αίτηση του Naczelny Sąd Administracyjny (Δημοκρατία της Πολωνίας) για την έκδοση προδικαστικής αποφάσεως] — Elektrownia Pątnów II sp. zoo κατά Dyrektor Izby Skarbowej w Poznaniu
   (Υπόθεση C-441/08) (1)
   
   (Έμμεσοι φόροι επί των συγκεντρώσεων κεφαλαίων - Δάνεια που συνήφθησαν από κεφαλαιουχική εταιρία πριν από την προσχώρηση του κράτους μέλους στην Ευρωπαϊκή Ένωση - Υπόκεινται στον φόρο εισφοράς δυνάμει της εθνικής νομοθεσίας - Μετατροπή των δανείων σε εταιρικά μερίδια μετά την προσχώρηση του κράτους μέλους στην Ευρωπαϊκή Ένωση - Φόρος εισφοράς επί της εν λόγω πράξεως αυξήσεως του εταιρικού κεφαλαίου - Άμεση εφαρμογή της νέας ρυθμίσεως)
   2010/C 11/06
   Γλώσσα διαδικασίας: η πολωνική
   
      Αιτούν δικαστήριο
   
   Naczelny Sąd Administracyjny
   
      Διάδικοι στην υπόθεση της κύριας δίκης
   
   Elektrownia Pątnów II sp. zoo
   
      κατά
   
   Dyrektor Izby Skarbowej w Poznaniu
   
      Αντικείμενο
   
   Αίτηση για την έκδοση προδικαστικής αποφάσεως — Naczelny Sąd Administracyjny (Πολωνία) — Ερμηνεία των άρθρων 4, παράγραφος 1, στοιχείο γ', 5, παράγραφος 3, δεύτερη παύλα, και 10 της οδηγίας 69/335/ΕΟΚ του Συμβουλίου, της 17ης Ιουλίου 1969, περί των εμμέσων φόρων των επιβαλλομένων επί των συγκεντρώσεων κεφαλαίων (ΕΕ ειδ. έκδ. 09/001, σ. 20) — Δάνεια συναφθέντα από κεφαλαιουχική εταιρία και υποβληθέντα στον φόρο εισφοράς δυνάμει της εθνικής νομοθεσίας πριν από την προσχώρηση του κράτους μέλους στην Ευρωπαϊκή Ένωση — Επιβολή του φόρου εισφοράς στην αύξηση του εταιρικού κεφαλαίου που προέρχεται από την μετατροπή των δανείων σε εταιρικά μερίδια μετά την προσχώρηση του κράτους μέλους στην Ευρωπαϊκή Ένωση
   
      Διατακτικό
   
   Το άρθρο 5, παράγραφος 3, δεύτερη περίπτωση, της οδηγίας 69/335/ΕΟΚ του Συμβουλίου, της 17ης Ιουλίου 1969, περί των εμμέσων φόρων των επιβαλλομένων επί των συγκεντρώσεων κεφαλαίων, όπως τροποποιήθηκε με την πράξη περί των όρων προσχωρήσεως στην Ευρωπαϊκή Ένωση της Τσεχικής Δημοκρατίας, της Δημοκρατίας της Εσθονίας, της Δημοκρατίας της Κύπρου, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας και των προσαρμογών των Συνθηκών επί των οποίων βασίζεται η Ευρωπαϊκή Ένωση, επιβάλλει να λαμβάνεται υπόψη, κατά τον καθορισμό της βάσεως του φόρου εισφοράς επί της αυξήσεως κεφαλαίου εταιρίας, η οποία πραγματοποιήθηκε με τη μετατροπή σε εταιρικά μερίδια, μετά από την προσχώρηση της Δημοκρατίας της Πολωνίας στην Ευρωπαϊκή Ένωση, δανείων που είχαν συναφθεί από την ίδια αυτή εταιρία πριν από την εν λόγω προσχώρηση, η προγενέστερη φορολόγηση των δανείων αυτών βάσει της τότε ισχύουσας εθνικής νομοθεσίας.
   
      (1)  ΕΕ C 327 της 20.12.2008.